Diari Oficial de la Generalitat Valenciana


Sumari del DOGV 4257, del 27-05-2002 (2002/5523)

ORDE de 17 de maig de 2002, de la Conselleria d'Economia, Hisenda i Ocupació, per la qual s'incrementa el crèdit màxim que ha de finançar la segona fase de la modalitat Formació.Ocupació dels programes de Garantia Social que es realitza durant el primer semestre de 2002.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4257

Data del DOGV
:   27-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/5523


Data del document
:   17-05-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * inserció professional
    * suport econòmic
    * reinserció escolar
    * aprenentatge professional
    * educació especial
    * ensenyament professional

ORDE de 17 de maig de 2002, de la Conselleria d'Economia, Hisenda i Ocupació, per la qual s'incrementa el crèdit màxim que ha de finançar la segona fase de la modalitat Formació'Ocupació dels programes de Garantia Social que es realitza durant el primer semestre de 2002. [2002/X5523]
  
L'Orde de 21 de març de 2002, de la Conselleria d'Economia, Hisenda i Ocupació (DOGV 4.224, de 9 d'abril), establia el procediment de pagament i publicava la línia pressupostària per a la segona fase del Programa de Garantia Social en la modalitat de Formació'Ocupació, convocada per l'Orde de 6 de juny de 2001, conjunta de les conselleries de Cultura i Educació, i d'Economia, Hisenda i Ocupació (DOGV núm. 4.031, de 28 de juny).
  
Valorades les peticions formulades per les entitats col·laboradores en els citats programes per a esta segona fase de la modalitat Formació'Ocupació, i constatada l'existència de crèdit disponible en la línia T1602000 «Programes de Garantia Social» del programa 322.20 «Formació Professional Ocupacional», de la Llei 10/2001, de 27 de desembre, de Pressuposts de la Generalitat Valenciana per a l'exercici 2002, es fa necessari incrementar el crèdit inicialment assignat al Programa a fi de poder atendre completament totes les sol·licituds d'accions formatives que han sigut valorades positivament de conformitat amb la normativa aplicable.
  
Per tot allò que s'ha exposat, i en ús de les facultats que em conferix la Llei 5/1983, de 30 de desembre, de Govern Valencià, i d'acord amb el que establix l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991,
  
ORDENE
  
Únic
  
Incrementar la dotació pressupostària assignada en l'Orde de 21 de març de 2002 (DOGV 4.224) per a la segona fase de la modalitat Formació'Ocupació dels programes de Garantia Social, que serà finançada per la Conselleria d'Economia, Hisenda i Ocupació, fins una quantia màxima de 1.960.000 euros (un milió nou-cents seixanta mil euros), la qual cosa suposa un increment de 284.779 euros (dos-cents huitanta-quatre mil set-cents setanta-nou euros) sobre la dotació anterior, a càrrec de la línia de subvenció T1602000, denominació «Programes de Garantia Social» del programa 322.20 «Formació Professional Ocupacional», de la Llei 10/2001, de 27 de desembre, de Pressuposts de la Generalitat Valenciana per a l'exercici 2002.
  
DISPOSICIÓ FINAL
  
Esta orde entrarà en vigor al sendemà de la publicació en el Diari Oficial de la Generalitat Valenciana.
  
València, 17 de maig de 2002
  
El conseller d'Economia, Hisenda i Ocupació,